Vierkantkilometeropstelling (SKA) – TEENSPANNING
Die SKA oftewel die Square Kilometre Array (Vierkantkilometeropstelling) is ‘n radioteleskoopprojek wat by voltooiing uit meer as 3 000 radioteleskope sal bestaan. Twee derdes van die radioteleskope sal in Suid-Afrika gebou word en die ander in Australië en Nieu-Seeland. Konstruksiewerk is in 2016 aan die projek begin, wat eers teen 2024 teen ‘n koste van €1.5 miljard voltooi sal wees. Die SKA sal elke dag meer data genereer as die hele internet. Die square kilometre verwys na die feit dat die totale oppervlakte van al die antennes een vierkantkilometer groot is.
Hemelliggame straal elektromagnetiese straling uit wat opgevang of bespeur kan word met die regte toerusting soos ‘n radioteleskoop. ‘n Radioteleskoop bestaan uit skottelantennes en stralingsvlakantennes wat die hele spektrum dek. Al die radioteleskope word met ‘n sentrale beheer-en-verwerkingskantoor verbind met optiese vesel kabel. Die inligting word hier verwerk met rekenaars om ‘n beeld te skep wat die mens kan sien. Die spektrum wat die radioteleskoop sien is baie wyer as wat deur ‘n optiese teleskoop gesien kan word. Optiese vesel word verkies bo koper omrede dit bestand is teen elektromagnetiese straling is soos weerlig.
Die sentrale rekenaar van die SKA sal ‘n verwerkingsvermoë van 100 miljoen persoonlike rekenaars hê en sal 1018 opdragte per sekonde verwerk.
‘n Klomp klein, laefrekwensie-stralingsvlak-antennes sal in Australië opgerig word tydens Fase 1. Die tipe antenne is sowat 1,5 m hoog. Daar sal ook sestig hoëfrekwensieskottelantennes in Australië opgerig word as deel van Fase 1. Dié antennes is sowat 15 m hoog.
Daar sal ook ‘n paar skottelantennes in Nieu-Seeland opgerig word tydens Fase 1.
Rapport. SKA-besluit ‘beste skikking’. 27 Mei 2012
Prof Christo Viljoen se terugblik op TNT en die teenspanning.